ช่วยสรุปเรื่อง "หลอดอาหารอักเสบ" ให้หน่อยค่ะ
หลอดอาหารอักเสบ เป็นอาการภาวะที่พบได้บ่อยทั่วโลก พบได้ประมาณ 33-44 ของประชากรทั้งหมด พบได้ใน ทุกเพศ ทุกวัย แต่พบในเด็กได้น้อยมาก หลอดอาหารอักเสบ แบ่งได้เป็นหลายชนิดตามสาเหตุ ซึ่งที่พบบ่อย ได้แก่ Reflux esophagitis คือหลอดอาหารอักเสบที่สาเหตุเกิดจากโรคกรดไหลย้อน Drug-induced esophagitis คือหลอดอาหารอักเสบที่สาเหตุเกิดจากยาที่รับประทาน เช่น ยาแก้อักเสบกลุ่ม NSAIDs Eosinophilic esophagitis คือหลอดอาหารอักเสบที่สาเหตุจากโรคภูมิแพ้ Infectious esophagitis คือหลอดอาหารอักเสบที่สาเหตุจากการติดเชื้อ Radiation esophagitis คือหลอดอาหารอักเสบที่สาเหตุเกิดจากการฉายรังสีรักษาบริเวณหลอดอาหาร Chemotherapy esophagitis คือหลอดอาหารอักเสบที่สาเหตุเกิดจากยาเคมีบำบัดทุกชนิด Esophagitis associated with systemic disases คือหลอดอาหารอักเสบที่สาเหตุเกิดจากโรคต่างๆที่มีผลต่ออวัยวะได้ทั่วร่างกายที่รวมถึงหลอดอาหาร เช่น โรคออโตอิมมูน อนึ่ง เมื่อหลอดอาหารอักเสบเกิดจากสาเหตุที่เป็นสาเหตุเฉียบพลัน เช่น การฉายรังสีรักษา และหรือยาเคมีบำบัด และหรือยาบางชนิด และสามารถรักษาให้หายได้ในระยะเวลารวดเร็วเช่น 1-2 สัปดาห์เรียกว่า หลอดอาหารเฉียบพลันAcute esophagitis แต่ถ้าหลอดอาหารอักเสบเกิดจากสาเหตุที่เรื้อรัง เช่น สูบบหรี่ ดื่มสุรา โรคกรดไหลย้อน โรคออโตอิมมูน จะเรียกว่า หลอดอาหารอักเสบเรื้อรังChronic esophagitis หลอดอาหารอักเสบมีสาเหตุจากอะไร หลอดอาหารอักเสบ มีสาเหตุที่พบบ่อย ได้แก่ Reflux esophagitis สาเหตุเกิดจากโรคกรดไหลย้อน หรือผู้ป่วยที่มีการอาเจียนเรื้อรัง เพราะกรดในกระเพาะอาหารจะย้อนขึ้นมาในหลอดอาหาร และก่อให้เกิดการบาดเจ็บการอักเสบของหลอดอาหาร Drug-induced esophagitis สาเหตุเกิดจากผลข้างเคียงจากยาต่างๆที่รับประทาน เช่น ยาในกลุ่ม NSAIDs หรือยาป้องกันรักษาโรคกระดูกพรุนชนิดรับประทาน เช่นยา Alendronate Eosinophilic esophagitis สาเหตุจากโรคภูมิแพ้ Infectious esophagitis สาเหตุจากการติดเชื้อ ที่พบได้ทั้งจากการติดเชื้อแบคทีเรีย หรือเชื้อไวรัส หรือเชื้อรา Radiation esophagitis สาเหตุจากการฉายรังสีรักษาบริเวณหลอดอาหาร เช่น ในผู้ป่วยมะเร็งศีรษะและลำคอ Chemotherapy esophagitis สาเหตุเกิดจากยาเคมีบำบัด ทุกชนิด Esophagitis associated with systemic disases สาเหตุจากโรคต่างๆที่มีผลต่ออวัยวะได้ทั่วร่างกายที่รวมถึงหลอดอาหาร เช่น โรคออโตอิมมูน กลุ่มอาการ Stevens Johnson syndrome โรคCrohn disease โรคหนังแข็ง อื่นๆ เช่น สารเคมีต่างๆ เช่น การกลืนสารเคมีต่างๆ เช่น กรด ด่าง หรือ แบตเตอรี การสูบบุหรี่ การดื่มเครื่องดื่มแอลกอฮอล์ เพราะสารเคมีต่างๆเหล่านี้จะก่อให้เกิดการบาดเจ็บต่อหลอดอาหาร
หลอดอาหารอักเสบ เป็นอาการที่พบได้บ่อย พบได้ทุกเพศ ทุกวัย แบ่งได้หลายชนิดตามสาเหตุ ซึ่งที่พบบ่อย ได้แก่
- Reflux esophagitis คือหลอดอาหารอักเสบที่เกิดจากโรคกรดไหลย้อน
- Drug-induced esophagitis คือหลอดอาหารอักเสบที่สาเหตุเกิดจากยาที่รับประทาน
- Eosinophilic esophagitis คือหลอดอาหารอักเสบที่เกิดจากโรคภูมิแพ้
- Infectious esophagitis คือหลอดอาหารอักเสบที่เกิดจากการติดเชื้อ
- Radiation esophagitis คือหลอดอาหารอักเสบที่เกิดจากการฉายรังสีรักษาบริเวณหลอดอาหาร
- Chemotherapy esophagitis คือหลอดอาหารอักเสบที่เกิดจากยาเคมีบำบัด
- Esophagitis associated with systemic disases คือหลอดอาหารอักเสบที่เกิดจากโรคต่างๆ ที่มีผลต่ออวัยวะทั่วร่างกายรวมถึงหลอดอาหาร
เมื่อหลอดอาหารอักเสบเกิดจากสาเหตุเฉียบพลัน และสามารถรักษาให้หายได้ในระยะเวลารวดเร็วเรียกว่า หลอดอาหารเฉียบพลัน ส่วนหลอดอาหารอักเสบที่เกิดจากสาเหตุเรื้อรัง เรียกว่า หลอดอาหารอักเสบเรื้อรัง
หลอดอาหารอักเสบมีสาเหตุจากโรคกรดไหลย้อน อาเจียนเรื้อรัง ผลข้างเคียงจากยาต่างๆ โรคภูมิแพ้ การติดเชื้อจากแบคทีเรีย ไวรัส การฉายรังสีรักษาบริเวณหลอดอาหาร ยาเคมีบำบัด โรคต่างๆ ที่มีผลต่ออวัยวะทั่วร่างกายรวมถึงหลอดอาหาร สารเคมี
อายุรศาสตร์ (อายุรศาสตร์) - Internal Medicine